দীর্ঘদিন পর আজ শনিবার পাশাপাশি মেকআপ রুমে বসে মেকআপ নিচ্ছেন এ জুটি। শাকিব খান বিএফডিসির ৩নং ফ্লোরের মেকআপ রুমে মেকআপ নিচ্ছেন। অন্য দিকে অপু বিশ্বাস ৪নং ফ্লোরে বসে মেকআপ নিচ্ছেন। দুটি ফ্লোরই বিএফডিসিতে পাশাপাশি অবস্থিত। তবে দুজনে ভিন্ন দুটি সিনেমার শুটিং করছেন। শাকিব খান শুটিং করছেন উত্তম আকাশ পরিচালিত ‘চিটাগাইঙ্গা পোয়া, নোয়াখাইল্যা মাইয়া’ সিনেমার। অন্যদিকে ‘পাঙ্কু জামাই’ সিনেমার শুটিং নিয়ে ব্যস্ত রয়েছেন অপু বিশ্বাস।